ການ​ລົງ​ຄະ​ແນນ​ສຽງສິ້ນ​ສຸດ​ລົງ ໃນ​ການ​ປ່ອນ​ບັດ "ຫຼອກ​ລວງ" ເພື່ອ​ເຂົ້າ​ຍຶດ​ຄອງ ໃນ​ສີ່ພາກ​ພື້ນ​ຂອງ ຢູ​ເຄ​ຣນ
ການ​ລົງ​ຄະ​ແນນ​ສຽງ​ດັ່ງ​ກ່າວ​ໄດ້​ເລີ່ມ​ຂຶ້ນ​ໃນ​ວັນ​ສຸກ​ທີ່​ຜ່ານ​ມາ​ໃນ​ພາກ​ພື້ນ ລູ​ຮານສ໌ ແລະ ເຄີ​ຊອນ ທີ່​ຖືກ​ຄວບ​ຄຸມ​ໂດຍ ຣັດ​ເຊຍ, ແລະ​ໃນ​ເຂດ​ທີ່​ຖືກ​ຄອບ​ຄອງ​ໃນ​ພາກ​ພື້ນ ໂດ​ເນັດ​ສ໌ ແລະ ຊາ​ໂປ​ຣິ​ສ​ເຊຍ
ການລົງຄະແນນສຽງມີກຳນົດຈະປິດວັນອັງຄານມື້ນີ້ ກ່ຽວກັບ ການຮວມເອົາດິນແດນທີ່ຢຶດໄດ້ເຂົ້າເປັນສ່ວນນຶ່ງຂອງຕົນ ຈັດໂດຍພວກເຈົ້າໜ້າທີ່ຖືກ ຣັດເຊຍ ແຕ່ງຕັ້ງໃນສີ່ພາກຂອງ ຢູເຄຣນ ໃນຂະນະທີ່ລັດຖະບານ ຢູເຄຣນ ແລະ ພັນທະມິດຕາເວັນຕົກຂອງເຂົາເຈົ້າ ໄດ້ປະຕິເສດຕໍ່ການລົງປະຊາມະຕິດັ່ງກ່າວວ່າເປັນການຫຼອກລວງ ໂຄສົກທຳນຽບຂາວທ່ານນາງ ຄາຣີນ ຊັອງ-ປີແອ ໄດ້ກ່າວຕໍ່ບັນດານັກຂ່າວໃນວັນຈັນວານນີ້ວ່າ “ພວກເຮົາຢືນຄຽງຂ້າງກັບຄູ່ຮ່ວມຂອງພວກເຮົາທົ່ວໂລກໃນການປະຕິເສດແມ່ນຫຍັງກໍ່ຕາມທີ່ຜົນຈາກການປັ້ນແຕ່ງຂຶ້ນມາທີ່ ຣັດເຊຍ ຈະປະກາດ ” ທ່ານນາງ ຊັອງ-ປີແອ ໄດ້ກ່າວວ່າ “ເທົ່າທີ່ພວກເຮົາກຳລັງເຮັດໃນປັດຈຸບັນນີ້, ພວກເຮົາໄດ້ກຽມພ້ອມທີ່ຈະວາງການລົງໂທດທາງເສດຖະກິດເພີ່ມເຕີມທີ່ໄວ ແລະ ຮຸນແຮງຕໍ່ ຣັດເຊຍ, ພ້ອມກັບບັນດາພັນທະມິດຂອງພວກເຮົາ, ໃນການຕອບໂຕ້ ຕໍ່ການກະທຳພວກນີ້ທີ່ພວກເຮົາກຳລັງເຫັນໃນປັດຈຸບັນນີ້ ຖ້າເຂົາເຈົ້າດຳເນີນໄປໜ້າກັບການເຂົ້າຍຶດຄອງ ” ການລົງຄະແນນສຽງດັ່ງກ່າວໄດ້ເລີ່ມຂຶ້ນໃນວັນສຸກທີ່ຜ່ານມາໃນພາກພື້ນ ລູຮານສ໌ ແລະ ເຄີຊອນ ທີ່ຖືກຄວບຄຸມໂດຍ ຣັດເຊຍ, ແລະໃນເຂດທີ່ຖືກຄອບຄອງໃນພາກພື້ນ ໂດເນັດສ໌ ແລະ ຊາໂປຣິສເຊຍ ໃນບາງກໍລະນີ, ພວກທະຫານ ຣັດຊເຍ ໄດ້ໄປເຄາະປະຕູຂອງແຕ່ລະເຮືອນເພື່ອສັ່ງໃຫ້ປະຊາຊົນ ຢູເຄຣນ ໄປລົງຄະແນນສຽງ ໂດຍຖືກປືນຈີ້ໃສ່ ປະທານາທິບໍດີ ຢູເຄຣນ ທ່ານ ໂວໂລດີເມຍ ເຊເລັນສກີ ໄດ້ລາຍງານການຕໍ່ສູ້ຢ່າງໜັກໃນຫຼາຍເຂດຂອງ ຢູເຄຣນ ໃນຂະນະທີ່ທ່ານກ່າວຄຳປາໄສປະຈຳທຸກຄືນຂອງທ່ານໃນວັນຈັນວານນີ້ ທ່ານໄດ້ກ່າວວ່າ “ສະຖານະການແມ່ນເຄັ່ງຕຶງເປັນພິເສດໃນພາກພື້ນ ໂດເນັດສ໌ ພວກເຮົາກຳລັງເຮັດທຸກຢ່າງເພື່ອຫຼຸດຜ່ອນກິດຈະກຳຂອງພວກສັດຕູ ນັ້ນແມ່ນເປົ້າໝາຍທີນຶ່ງຂອງພວກເຮົາໃນເວລານີ້, ໃນຂະນະທີ່ພາກພື້ນ ດອນບາສ ຍັງເປັນເປົ້າໝາຍທີນຶ່ງສຳລັບພວກເຂົ້າຍຶດຄອງ ” ທ່ານ ເຊເລັນສກີ ໄດ້ເອີ້ນການລະດົມທະຫານກອງໜູນ 300,000 ຄົນວ່າ “ເປັນການພະຍາຍາມທີ່ຈະເຮັດໃຫ້ພວກຜູ້ບັນຊາການຢູ່ພາກພື້ນດິນຄິດວ່າມີຈຳນວນທະຫານໃນສົງຄາມຢ່າງຄົງທີ່ ” ການປະທ້ວງຢ່າງກວ້າງຂວາງຕໍ່ການລະດົມພົນຂອງທ່ານ ປູຕິນ ໄດ້ເກີດຂຶ້ນໃນ ຣັດເຊຍ, ດ້ວຍຕຳຫຼວດໄດ້ຈັບກຸມພວກຜູ້ປະທ້ວງທີ່ເຂົ້າຮ່ວມໃນການປະທ້ວງຢູ່ຕາມຖະໜົນໃນນະຄອນຫຼວງ ມົສກູ ແລະ ບ່ອນອື່ນໆຫຼາຍຮ້ອຍຄົນ